钦定古今图书集成/明伦汇编/交谊典/第071卷 > 宋册府元龟 > 《送裴五司法赴都序》前人
## 钦定古今图书集成/明伦汇编/交谊典/第071卷 > 宋册府元龟 > 《送裴五司法赴都序》前人

夫有怀必感，今昔共之。盖理通聚散，事均穷达，望秦
是断肠之所，况念故园，怀洛多掩涕之人，更分良友
裴五官，业传河宝，才诞岳灵，彩思有神，须眉若画。一
日不见，鄙吝都生，千里送归，风流忽远。朝英出饯，回
北走于郊隅；野墅销雰，引南山于庭际。客饮恨而欢
促，席含情而景迟，目乔树之将华，青门恋旧；背芳萱
之稍吐。金谷逢春，举杯伊何？愿君轸之少驻。赋诗于
是，旌余志之所之。敢谓座宾，《盍宣》离唱。